
Invitus  dolensque  prodeo  coram  vobis, 

Socii,  solemni  munere  functurus,  alteri  eheu  ! 

/ 

frustra  demandato,  quem  mors  immatura 
praeripuit.  Doleo  et  acerbe  fero  tam  inopi- 
natum casum ; sed  me  recreat  et  reficit  con- 
sessus hic,  et  conspectus  vester.  Cum  enim 
intueor  et  contemplor  unumquemque  ves- 
trum, neminem  in  hoc  Sociorum  numero 
video,  quem  non  Tuthillii  integerrima  vita, 
modestissimi  mores,  summa  fides,  innocentia, 
sibi  devinxerint ; neminem  qui  tantam  pie- 
tatem, et  virtutem  ex  oculis  sublatam,  desi- 
derio non  prosequatur. 

Tuthillii  valetudo,  a prima  usque  pue- 
ritia tenera  et  inconstans,  subito  in  discrimen 
praecipitata  est  insalubri  nuper  aeris  consti- 

tutione,  et  aspera  arteria  graviter  inflam- 
matione correpta,  spiritus,  aegre,  et  non 
nisi  magno  labore  ac  nisu,  dies  sex  noctesque 
ducitur.  Tandem  ad  tracheam  cultro  anato- 
mico incidendam,  tanquam  ad  sacram  an- 
choram,  ipso  hortante,  confugimus.  Sed 
frustra — nam  peracto  vix  ac  ne  vix  quidem 
opere  consumptus  est. 

O ! incertam  vitae  conditionem,  et  inania 
artis  nostrae  subsidia ! Quae  vana  nos  spe 
producunt,  et,  tacto  prope  littore,  mediis  in 
fluctibus  obruunt ! 

Erant  in  Tuthillio  plurimae  litterae,  nec 
eae  vulgares,  sed  reconditae.  Erant  illi  ex  se- 
vera disciplina  derivata  et  penitus  animo 
infixa  ea  Matheseos  principia,  quae  ad  phi- 
losophiam colendam  plane  necessaria  sunt. 
Testis  est  Cantabrigia,  quae  primi  ordinis 
honores  ei  detulerat.  Testes  vos  estis,  qui 
in  Pharmacopceia  ista  olim  condenda,  et  in 
altera  jam  in  lucem  proditura,  auxilium  ejus 

apprime  utile  cognovistis — et  quicquid  e 
Chemia  feliciter  hauserat  summa  modestia, 
summo  tamen  studio  prolatum. 

Erat  in  illo,  porro,  gravitas,  sine  severi- 
tate, et  cunctatio  quaedam  respondendi,  ut 
nihil  non  consideratum  exiret  ab  ore.  Ac- 
cedebat, etiam,  judicium  acre,  limatum, 
exercitatum,  et  benignitas  quaedam  et  cle- 
mentia quae  eum  ad  mentis  morbos  tractan- 
dos prae  caeteris  aptum  habilemque  red- 
diderant. 

Cogitanti  mihi  de  hac  re,  mirum  saepe 
visum  est  qua  de  causa  Medici  hodierni 
partitionem  hanc  artis  nostrae  fecerint, 
seposuerintque  eos  qui  animi  affectibus 
subvenire  soleant,  ab  iis  qui  in  morbis 
corporis  curandis  exercitati  fuerint.  Quid 
enim?  Cum  Homo  confletur  ex  animo  et 
corpore,  nil  patitur  illud  quin  hic  quoque 
in  consortium  mali  trahatur.  Porro  nemo 
poterit  esse  Medicus  omni  laude  cumulatus 

nisi  fuerit  omnium  animi  motuum  aeque  et 
aegrotationum  corporis  scientiam  consecutus» 
Tollendos  igitur  hos  limites  esse  puto,  et 
philosophiam  Medicinae  sociam  et  ministram, 
uti  admonet  Hippocrates,  adsciscendam ; 
nec  in  Pharmacopolarum  officinis  tantum, 
sed  in  scholis  quoque  sapientum,  quaerenda 
remedia  malorum  ; quod  comprobat  etiam 
Horatii  effatum  : 

“ Sunt  verba  et  voces  quibus  hunc  lenire  dolorem 
Possis,  et  magnam  morbi  deponere  partem.” 

Nec  minore  desiderio  lugemus  Matonum 
ante  diem  abreptum — mitem,  gravem,  et 
artis  suae  peritum.  Erat  enim  cum  instructus 
optime,  tum  etiam  scientia  atque  usu  perfecte 
planeque  Medicus.  Quantum  in  rebus  Che- 
micis  investigandis  praestiterat  Tuthillius, 
tantum  antecelluit  Matonus  in  Botanicis— 
nec  extitit  unquam  quisquam  majori  in  hanc 
domum  pietate,  nec  cui  dignitas  vestra 
carior  esset ; aut  quo  adjutore  consiliorum 

nostrorum  in  aegrorum  miseriis  sublevandis 
uti  potius  gaudebamus.  Etenim  mores  ei 
candidi  et  ingenui  ultro  nos  alliciebant,  non 
emolumento  captantes  aliquo,  sed  trahentes 
suavi  et  dignitate ; nam  quod  decens  et  hones- 
tum esset  facile  percipiebat,  nec  alteri  facie- 
bat unquam  quod  sibi  faciendum  noluisset. 

Quod  liberos  non  habuit  quibus  et  patri- 
monium paterni  nominis,  et  opes  relinqueret, 
moderatio  rei  familiaris  in  suum  usum  de- 
finita erat,  nec  tam  facultatem  et  copiam 
expetendam  putabat,  quam  et  in  utendo 
rationem,  et,  quod  famam  nondum  adeptis 
interest,  in  carendo  patientiam. — Salve  aeter- 
num, amicissime  Vir  ! aeternumque  vale  ! 

Nec  ingratum  fore  censeo  vobis,  Socii,  si  in 
altero  nomine  paulum  immorer,  et  in  tuos 
cineres,  Ricarde  Powell  ! “ purpureos 
spargam  flores.”  Tu  etenim  de  Pathologia 
quaedam  optime  perpensa  protulisti.  Et 
in  medicina  administranda  optimorum  Ma- 

gistrorum  vestigiis  insistens  Naturam  ducem 
semper  secutus  es,  et  quosdam  nervorum 
morbos  proprio  Marte  debellasti.  Haec  Acta 
nostra  litteraria  intuenti  facile  patent — Haec 
Nosocomii  Sctl.  Bartholomei  memorabilia  tes- 
tantur et  confirmant.  Tuus  est  honos  icitur 
in  aerarium  nostrum,  quicquid  potuisti,  con- 
jecisse; tua  laus,  aliquantulum  de  miseriis 
et  doloribus  humanae  conditionis  detraxisse. 
Nec  levis  est  illa  quidem,  nam  quorum  in- 
geniis haec  referuntur  accepta,  ab  iis,  et 
Collegii  nostri,  et  patriae  fama  adaucta  est. 

Sed  neque  finis  luctui  nostro  aut  modus 
prius  esse  debet,  quam  Henricum  Ainslie, 
aequalem  mihi,  eundemque  amicissimum 
deflevero.  Is  cum  Cantabrigiae  suae  prima 
labra  scientiae  admovisset,  ibi  tam  pleno  se 
proluit  haustu,  ut  praestantissimorum  et  sum 
mi  ingenii  atque  industriae  juvenum,,  actis 
examinationibus  facile  Princeps  salutaretur, 
fratre  suo  majore  natu  proximum  honoris 

locum  obtinente.  Hisce  sub  auspiciis,  cum 
ad  medicinam  exercendam  se  accinxisset, 
quis  non  ei  pateret  aditus  ad  opes,  ad  famam, 
ad  amplitudinem  ? Omnes  omnia  bona  di- 
cere, et  laudare  fortunas  Medici,  cui  visa 
sunt  et  fausta  omnia  ac  felicia  in  procinctu 
stare. 

At  ea  est  tamen,  quodammodo,  artis  nos- 
trae conditio,  ut  Medicus,  quamvis  sit  eru- 
ditus, quamvis  sit  in  omni  scientia  ad  ar- 
tem suam  pertinente,  instructissimus,  si 
fuerit  idem  in  consuetudine  vitae  et  in  mori- 
bus ac  voluntatibus  civium  suorum  hospes, 
parum  ei  proderit  oleum  operamque  inter 
calamos  et  scrinia  consumpsisse. 

iEger  lecto  sternitur  moriturus;  fractus 
viribus  tum  animi,  tum  corporis,  in  te,  Medi- 
cum, defigit  oculos,  in  te  uno  spem  omnem 
boni,  si  quid  boni  fortassis  etiamnum  spe- 
randum sit,  reponit.  Quid  agendum  ? Dubi- 
tasne?  cunctatio  ista  frigiditas  est,  mora 

mors.  Non  est  hic  dubitandi  locus,  non 
philosophandi,  sed  agendi. 

Alter  arcessitur  Medicus  — convenitur — 
de  aegro  actum  est  plane,  et  conclamatum — 
sed  judicium  novi  medici  promptius  et  studi- 
osius oblatum,  sed  officiosa  quaedam  sedu- 
litas movent  et  conciliant  animos  assiden- 
tium, et  perfricta  frons  isto  favore  et  obser- 
vantia perfruitur,  quam  modestia,  candor  et 
vera  ac  sana  Medicina  desideraverant  frus- 
tra. Ita  multa  nos,  et  in  nostris  rebus 
fefellerunt,  sed  ea  est  hominis  natura^  et 
erit ; 

“ Si  vis  me  flere,  dolendum  est 
Primum  ipsi  tibi 

si  vis  me  fidem  ponere  in  remediis  tuis, 
nae  ! te  tuam  fidem  in  medicina  tua  ponen- 
dam postulo. 

EtIllCARDoPoWELL,etHENRICoAlNSLIE, 
utrique  contigit,  in  medio  vitae  cursu,  et  in 
maxima  utriusque  utilitate,  morbo  defe- 

cisse ; huic  vesicae  haemorrhagia,  illi  para- 
lysi.— Num  id  incommodo  eorum  et  detri- 
mento,  an  potius  lucro  apponam  ? Lucro 
sane  ; Mens  etenim  humana  praesentire  in 
posterum  amat,  et  in  futurum  cupit  pro- 
spicere. Sed  in  hac  festinatione  urbis  ac 
vitae,  in  hac  ambitionis  occupatione  et  con- 
tentione, earum  rerum  contemplationem,  ad 
quas  serio  et  praecipue  animum  intendere 
debemus,  quippe  quae  ad  immortalitatem,  et 
aeternam  nostram  felicitatem  spectant,  facile 
differre  solemus,  quia,  quanquam  aliorum 
officiis  otiosi  semper  simus,  nobismet  ipsis, 
tamen,  nostrisque  curis  nunquam  vacamus. 
Imperanda  est  igitur,  et  cogenda  praeteriti 
temporis  accurata  recordatio,  ut  vitae  futurae 
felicitas,  certis  conditionibus  promissa  nobis, 
pietate  et  poenitentia  sedulo  expetatur  et 
elaboretur.  Hoc  iis  emolumento  fuit,  hoc 
Dei  Optimi  Maximi  benignitas  voluit,  et 
propterea,  forsan,  morbis  eos  plecti  jussit. 

Me,  si  Deo  placuerit  ingravescentibus 
annis,  imbecillitate  valetudinis  impediri, — 
esto. — Id  omne  benevolentiae  Ejus  acceptum 
referam.  Sin  otii  fructus  detur,  cum  sana 
mente  in  corpore  sano,  ad  vitam  anteac- 
tam  recogitandam,  et  vestem,  quasi  colli- 
gendum, quemadmodum*  Imperatori  ante 
cadendum  in  Capitolio  curse  fuit,  ut  decore, 
et  cum  dignitate  discederet,  laudem  Deo 
majorem,  majoresque  gratias  debiturus  sol- 
vam. 

Haec  de  iis  jure  praedicanda  esse  censui, 
quos,  intra  annum  jam  clausum,  de  vobis  et 
de  arte  vestra  bene  meritos,  mors,  eheu  ! de- 
flenda, sustulit.  Equidem  non  sum  nescius 
hujusce  temporis  esse  et  loci  praestantissi- 

* Caesar  Cassii  brachium  arreptum  graphio  trajecit,' 
conatusque  prosilire,  alio  vulnere  tardatus  est.  Utque  anim- 
advertit, undique  se  strictis  pugionibus  peti,  toga  caput 
obvolvit : simul  sinistra  manu  sinum  ad  ima  crura  de- 
duxit, quo  honestius  caderet,  etiam  inferiore  corporis  parte 
velata. — Suetonius  in  vita  Julii  Ccesaris. 

mos  ex  annalibus  nostris  medicos,  sua 
quemque  laude,  prosequi ; id  quod  olim 
qua  potui  diligentia  sum  egomet  aggressus  ; 
aliique  Oratores  vestri  solemni  hac  lauda- 
tione, plenius  ac  melius,  prosecuturi  sunt. 
Sed  detur  occasioni  venia,  quippe  veren- 
dum erat  ne  hi  cari  et  aestimandi  viri,  quos 
novissimo  desiderio  ploravimus,  debito  suo 
praeconio  carituri  essent ; atque  ita  eorum 
fama  ac  memoria,  quam  vos  tueri  et  conser- 
vare debetis,  elapsa  esset  gradatim  et  dis- 
paruisset, illacrymabilis  et  obliviscenda. 

Accipite,  igitur.  Socii,  in  bonam  partem, 
quod  vestra  fretus  indulgentia,  ne  solemne 
munus  et  salutare  deesset,  pro  virili,  Oratoris 
erepti  partibus  hodie  fungi  sim  ausus. 

Vivite  et  valete  ! ! 


i / 


\ 


SIR  HENRY  HALFORDS  ESSAYS. 

■ ■ ■ & 

LATELY  PUBLI SHED  BY  MR.  MURRAY. 


POPULAR  ESSAYS  on  some  of  the  most  important  DIS- 
EASES.  By  SIR  HENRY  HALFORD,  Bart.,  M.D.,G.C.H.,  President  of 
the  Royal  Coliege  of  Physicians.  A Second  Edition.  Post  8vo.  6s.  6d. 

Contents. 

I.  On  the  Climacteric  Disease. 

II.  On  the  necessity  of  Caution  in  estimating  the  Symptoms 
in  the  last  Stages  of  some  Diseases. 

III.  On  the  Tic  Douloureux. 

IV.  Popular  and  Classical  Ulustrations  of  Insanity. 

V.  On  the  Influence  of  Disease  on  theMind. — The  Death-Bed 

of  George  IV. 

VI.  On  the  Brain  Fever. 

VII.  On  the  Treatment  of  Gout. 

VIII.  On  the  White  Swelling. 

IX.  On  the  Treatment  of  Insanity. 

X.  On  the  Death  of  some  Ulustrious  Persons  of  Antiquity. 

XI.  A*n  Account  of  the  opening  of  the  Coffin  of  King  Charles  I. 
in  1813. 

“ The  President  of  the  Royal  Coliege  of  Physicians  has  produeed,  in  thes-e 
Essays,  adelightful  compound  of  professional  knowledgeand  literary  taste. 
Handled  with  skill  and  feeling  such  as  his,  subjects  of  medical  researeh  have 
not  only  nothing  dry  or  repnlsive  about  them.butare  of  deep  and  universal 
interest  and  attraction.  His  points  of  vievv  and  illustrations  are,  in  general, 
those  of  a man  of  the  world,  as  familiar  with  men  and  manners  as  with  books ; 
his  language  is  that  of  a graceful  scholar,  andthereflectionsinterspersedare 
not  more  remarkable  for  sagacity  than  agreeable  for  the  benevolence  and 
humane  spirit  which  they  reflect.” — Quarterly  Review. 


Auditional  Essays , printed  separate/y. 

XII.  On  the  Education  and  Conduct  of  a Physician.  Post 

8vo.  Is. 

XIII.  On  the  Deaths  of  some  Eminent  Peisons  of  Modera 

Times.  Post  8vo.  2s. 


JOHN  MURRAY,  Albemarle  Street. 


